

**Ανακοίνωση για την έκδοση κάρτας φιλάθλου**

Ο Κυπριακός Οργανισμός Αθλητισμού ενημερώνει το φίλαθλο κοινό για τον τρόπο έκδοσης της κάρτας φιλάθλου.

Συγκεκριμένα, η κάρτα φιλάθλου θα συνεχίσει να εκδίδεται ηλεκτρονικά στον πιο κάτω σύνδεσμο https://theasis.cy.net/koa/el/home/, ενώ δια φυσικής παρουσίας θα εκδίδεται ΜΟΝΟ στα γραφεία του Οργανισμού κατά τη διάρκεια των ωρών εργασίας (Δευτέρα-Παρασκευή 8:30-2:30), καθώς και στα ιδιόκτητα γήπεδα ποδοσφαίρου του Οργανισμού (στο «Μακάρειο» και στο «Στέλιος Κυριακίδης»), δύο ώρες πριν τη διεξαγωγή των αγώνων.

Οι ενδιαφερόμενοι προτρέπονται να προβαίνουν έγκαιρα στις απαραίτητες ενέργειες, ώστε να αποφεύγεται τυχόν ταλαιπωρία.